**Paziņojums par pašvaldībai piederoša nekustamā īpašuma Skolas iela 12, Ragana, Krimuldas pagasts, Siguldas novads izsoli**

Siguldas novada pašvaldībā atklātā elektroniskā izsolē ar augšupejošu soli pārdod tai piederošo nekustamo īpašumu: Skolas iela 12, Ragana, Krimuldas pagasts, Siguldas novads, kadastra Nr.8068 007 0820, kas sastāv no zemes vienības 5387 m2 platībā ( kadastra apzīmējums 8068 007 0738).

Izsoli organizē Siguldas novada pašvaldības īpašuma atsavināšanas un izsoles komisija, atsavināšanas ierosinātājs – Siguldas novada pašvaldība.

Nekustamā īpašuma apskati pretendents (ieinteresētais) veic patstāvīgi.

Pretendentu reģistrācija notiek no **2022. gada 22. jūnija plkst. 13.00 līdz 2022. gada 12. jūlija plkst.23.59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē [www.vestnesis.lv](http://www.vestnesis.lv).

Izsoles sākotnējā pirkuma maksa (nosacītā sākumcena) par Nekustamo īpašumu ir **24 282 EUR** (divdesmit četri tūkstoši divi simti astoņdesmit divi *euro*). Atbilstoši Pievienotās vērtības nodokļa likuma 1.panta 1.daļas 1.apakšpunkta un 12.apakšpunkta un 52.panta 1.daļas 24.apakšpunktam nosacījumiem ir ar pievienotās vērtības nodokli (turpmāk - PVN) neapliekams darījums.

Dalībniekam 20 (divdesmit) dienu laikā no izsoles sākuma jāiesniedz nodrošinājums **2428,20 EUR** (divi tūkstoši četri simti divdesmit astoņi *euro* 20 centi) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X, ar atzīmi “Nodrošinājums Skolas iela 12 pirmajā izsolē”.

Izsole sākas elektronisko izsoļu vietnē <https://izsoles.ta.gov.lv> **2022. gada 13.jūlijā** **plkst. 13.00** un noslēdzas **2022. gada 22.jūlijā plkst. 13.00.** Īpašuma sākumcena ir **24 282 EUR**, izsoles solis– **300 EUR**.

Piedāvātā augstākā Nekustamā īpašuma maksa pilnā apmērā jāsamaksā par nosolīto Nekustamo īpašumu **20 (divdesmit)** kalendāro dienu laikā no izsoles dienas.

Ar izsoles noteikumiem var iepazīties:

<https://www.sigulda.lv/public/lat/pasvaldiba/izsoles_pazinojumi/izsoles/atsavinasana_nekustamais_ipasums/>.